Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1066

6. Egyéb passzív elszámolások A 61–67 sorokban kell szerepeltetni a külföldiekkel és belföldiekkel szembeni, forintban és devizában fennálló valamennyi egyéb passzív elszámolást, ideértve a passzív idõbeli elhatárolásokat is (az 5 Passzív kamatelhatárolások sorban kimutatott kamatelhatárolások kivételével), az úton lévõ és a függõ tételeket, valamint egyéb tételeket. 61 Úton lévõ tételek Ebben a sorban kell szerepeltetni az úton lévõ forint és devizatételeket egyaránt. Ideértendõ például a "GIRO indított és fogadott tételek elszámolási számla", valamint a Posta Elszámoló Központ (PEK) számla állományát kell szerepeltetni Követel egyenleg esetén. Az úton lévõ devizatételek, illetve a devizaelszámolásokkal kapcsolatos forintösszegek közé értendõk például a hitelintézethez beérkezett, de az ügyfelek számláján még nem jóváírt, illetve az ügyfelek számlájáról már leemelt, de a deviza nostro számlákról még el nem indított összegek. A fiókok közti, valamint a központ és a fiókok közti (belsõ klíring) elszámolási számlák a hónap végére – helyes könyvelés esetén – egyenleget nem mutathatnak. (A mérleg lezárására biztosított 5 napos határidõ lehetõvé teszi a hibás tételek korrigálását.)

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes